สาม 9 สู่ความมั่นคั่งในทองคำ ช่วงที่ 2
&nbsp;
20 ส.ค. 2554

.....นพ.กฤชรัตน์ หิรัณยศิริ
วินัยการลงทุนตอนที่ 3  พูดถึงกฎข้อที่ 4 “อย่าปล่อยให้กำไรกลายเป็นขาดทุน หลังจากที่ท่านมีกำไร 3 ช่วง หรือมากกว่านั้น จงยกระดับ Stop Order ให้สูงขึ้นเพื่อป้องกันไม่ให้ขาดทุน” ในวินัยข้อนี้เป็นการย้ำเตือนให้นักลงทุนมีหลักเกณฑ์ในการทำกำไรอย่างถูกต้อง ซึ่งจะเห็นได้จากการใช้ Stop Order ช่วยเตือนจิตใจเราตลอดเวลา ถ้าท่านรู้จักใช้ก็เรียกว่าวางแผนการลงทุนเป็น และเป็นเรื่องที่สำคัญที่นักลงทุนหลายๆ ท่านไม่คิด
การทำกำไรเป็นสิ่งที่นักลงทุนที่ดีจะต้องมีการวางแผนอยู่ตั้งแต่เริ่มต้น แล้วก็วิธีการให้ได้กำไรสูงสุด ก็คือการที่จะต้องรู้จักติดตามภาวะตลาดอย่างต่อเนื่อง เพื่อที่จะปรับสถานะ Port การลงทุนและจุดทำกำไรให้เข้ากับสภาวะตลาด
วิเคราะห์ทางเทคนิค
ราคาทองคำเข้าสู่การปรับฐานสั้นๆ อีกครั้งหนึ่ง โดยที่ราคาในวันพฤหัสบดีไปทำจุดสูงสุดที่ระดับ 1,218 เหรียญสหรัฐ และเริ่มมีแรงเทขายทำกำไรต่อเนื่องในวันศุกร์ คืนวันศุกร์ราคาลงมาทำจุดต่ำสุดที่ระดับ 1,201.8 เหรียญสหรัฐ แต่ก็สามารถกลับมาปิดสูงได้ที่ระดับ 1,213.8 เหรียญสหรัฐ หลังจากที่ฟิทช์ฯ ประกาศลดอันดับเครดิตของสเปน ราคาทองคำยังยืนเหนือเส้นค่าเฉลี่ยทุกเส้น แนวโน้มยังเป็นขาขึ้นต่อเนื่อง โดยที่แนวรับด้านล่างอยู่ที่ระดับ 1,200 เหรียญสหรัฐ แนวต้านด้านบนขยับมาอยู่ที่ 1,225 เหรียญสหรัฐ Oscillator ทั่วไปยังเป็นสัญญาณบวก แต่มีลักษณะการเทขายทำกำไรบ้างในตลาด 
สรุปได้ว่าเรายังมองทิศทางทองคำเป็นขาขึ้น ขอให้ปรับ Port ทำกำไรเป็นระยะตามบริเวณแนวต้าน ขอให้โชคดีในการลงทุนอย่างมีวินัยตามระบบของ MTS Gold Future
Call Center MTS Gold Future 02–2225959